khistorydata/jeongjo-sjw-relations huggingface dataset:
정조 13년
金履成以御營廳言啓曰本廳字內丹鳳門西邊宮墻舊築一間許蓋瓦椽木脫落處及連接八間將頹處東營入直軍二十名除出把守事自兵曹草記矣今月初八日東營入直軍二十名除出將官率領限修築間輪直晝夜把守而蓋瓦椽木脫落處晝察夜巡將卒解送之意敢啓傳曰知道
정조 13년
行都承旨金載瓚坐行左承旨徐鼎修坐右承旨李祖承坐左副承旨柳焵坐直右副承旨洪仁浩坐同副承旨金履成坐直注書徐有聞仕一員未差假注書李海隣仕直事變假注書韓翼鎭仕
정조 13년
李祖承以都摠府言啓曰今日入直內三廳武兼禁軍及軍兵等中日習射請出標信傳曰知道
정조 13년
洪仁浩啓曰來十一日朝參日次矣敢稟傳曰停
정조 13년
洪仁浩啓曰來十一日專經文臣殿講日次矣敢稟傳曰涼生後更稟
정조 13년
洪仁浩啓曰來十一日輪對日次矣敢稟傳曰爲之
정조 13년
金載瓚啓曰禁衛營將官來言今日本營軍日次私習云矣敢啓傳曰知道
정조 13년
金履成啓曰大司憲鄭好仁持平張至冕牌招啓辭未下執義李思祚掌令閔彝顯沈鏗持平丁志元在外監察茶時之意敢啓傳曰知道
정조 13년
以左議政李性源三十八度呈辭傳于金載瓚曰安心調理
정조 13년
洪仁浩啓曰副校理李埦下諭後過限不上來依定式禁推傳旨捧入之意敢啓傳曰知道
정조 13년
傳于金載瓚曰戶房承旨入侍
정조 13년
備忘記夞怪萬戶許燦森森坡萬戶吳碩柱下直長弓一張長行箭一部片箭一部筒兒一箇賜給
정조 13년
傳于李祖承曰有司堂上入侍
정조 13년
兵曹以李漢泰爲摠戎中軍
정조 13년
傳于洪仁浩金履成曰右副承旨同副承旨入侍
정조 13년
以忠淸監司狀啓天安郡人物壓死事傳于金履成曰生前身布還上蕩減事回諭
정조 13년
以慶尙監司狀啓知禮縣人物壓死事傳于金履成曰生前身布還上蕩減事回諭
정조 13년
洪仁浩以成均館大司成意啓曰今七月初七日儒生上旬輪次當爲設行而大提學未差限內不得爲之之意敢啓傳曰知道七日製涼生後當設行矣
정조 13년
金履成以備邊司言啓曰平壤府慰諭宣傳官梁垸書啓有草記稟處之命矣取見其書啓則以爲本道移貿穀物合爲七萬餘石而皆以詳定價三兩發賣仍以詳定價三兩分給而所受二十餘邑間多被水災處若竝耗徵捧則不無難辦之慮民人來訴者皆願除耗故謹採民情以備乙覽云矣諸道換貿之穀以其價直分俵之早晩或取耗或減耗而至於今年關西水災實近所罕特命近臣慰諭災民身布還上一倂蕩減則凡係民隱固當拔例軫恤今此移貿穀所受諸邑被災深淺設有不同民勢切悶殆無彼此在朝家一視之道不可區別分等關西諸邑移貿穀七萬石當年耗條竝特爲減除收捧之意分付道臣何如傳曰分俵早晩無論竝以當年耗條減除之意卽爲行會可也
정조 13년
洪仁浩以義禁府言啓曰副校理李埦推考事傳旨啓下矣李埦時在慶尙道安東地云依例發遣府羅將拿來何如傳曰允
정조 13년
八道儒生幼學臣申光禮趙學元進士兪豐柱幼學元在長趙鎭翊魚用集閔普顯沈翼賢兪彦傅鄭經煥尹善養趙潝李翼權太應閔百信李義淵閔斗爀李儒祜金履鏽李輪祥李鍾直安榮金履實李晦祥兪文煥申光萬金履恭李英玉李偉祜尹養烈尹致猷金相任金履平尹光厚黃載鼎元在行權大應孟賢大權箕應沈師民洪益友孟任大朴大和金履榮黃鍾五元在明趙遠慶兪建柱李堯欽金星漢朴履壽兪憲柱李範弘兪杞柱朴師龍朴鼎壽李鍾穆申在文金泰柱兪漢道兪鉉升李永源閔章顯閔承爀權厚應尹致衡尹致榮吳燧沈樂賢黃勉繪李李述明沈在賢尹守殷鄭緯煥趙命益趙命復安棨李始實元有升金處巖沈能基尹勉運尹勉養兪祥煥任履周任頤周任默李儉祜李憲祜金碩基洪樂衍金處光李弘謙尹善東李正殷李正魯南星耉南周憲安光集李度中趙鍾永金魯昌申百顯金魯敬李雨成李雨明金基懋黃載俊李鍾仁金明淳兪台柱申錫老申錫耆金履載宋允鼎徐有儼徐有念申在業具光錫辛文羽朴明壽朴兢壽趙在昉宋煥章兪文煥宋文緯李恒誠洪樂鎭魚在德魚在雲鄭玄錫李鎭億李弘規金秀淵尹重烈李漢祥李箕采黃仁紀李普澈宋文晦申㬨申光集尹勉純尹勉鎭兪漢九金在岳金宗鉉權丕應趙學閔宋欽詩趙學春鄭在俊鄭在復趙在心趙在翼徐有階徐殷輔黃仁裕徐宜輔徐觀淳閔命爀李星源李羲淵李義用金奭行魚用默李義述申在俊趙相協趙相潝柳逸高興濟李肇源尹鉉大李義實尹範東黃仁燦黃基宇朴濟顯朴濟星沈坦之趙鎭慶李弘儒李允行權中倫金煥圭張錫憲張重弼韓度洪韓容修鄭翼煥鄭在玉辛師懋蔡弘一蔡宜榮閔光誼姜應一金敎根金孝根金民淳金學淳吳明常金在新金在信權思謙宋啓樂宋禮淵李文淵李義甲任熻金敬淳李熙緝李魯益徐冕輔沈能述沈能憲魚在瓚鄭頤煥柳鼎養李聖緖李益顯李萬善尹定烈李鍾學尹善衡崔星斗趙益喆尹善用徐逸修金履基李大奎李舜奎鄭師儉李晠宗李元錫李以鏶吳大衡姜文煥丁宗觀金觀李宇宗李馥烈金奎姜柱宗宋之鉉鄭商霖朴藎源安宗洙柳元培李光疇黃量源鄭在簡李國鎭尹宅厚沈壽海李慶鳳鄭德霖柳輝晉辛師魯金樂明趙心鎭沈周賢李商尹尹健黃𡊠李寅梃趙洵成命柱曺允烈趙逸鎭朴孝源沈羲源趙斗鎭安懋沈履源曺元振黃瀍申思翊南宮儒李聖尹成思欽韓台鉉尹敬厚曺允升李衡中柳光涑辛師點南宮灼李賢耉高普天李潤九宋履夏李台耉金熽李尙儉李益新李德喆李基彦李尙質尹之行邊光文李聲玉李載老李潤玉李奎會李良輔朴天淳李漢甲韓潝李性達金載敏金載彦李瀷李熙采尹享輔安廷煥鄭遂泰魚錫一崔龜錫丁載熙李學宗李晦彬南宮暾黃冕源辛師喜黃錫奎趙道鎭尹喆厚朴薰源李好敦曺允杰成文欽朴思欽尹健厚金處淳李洽辛師夔李源啓沈潑李禮彬尹宅華金樂善沈鎭黃圾張志默李勉培黃壧金景勳李得烈沈台賢沈器賢李時彬朴葂源李衡老金得鳴洪啓哲朴昌鎭崔昌之崔宗極李昌佑李基源崔宗迪金擇鳴朴鳴東朴聖浩朴聖激金必鍾鄭永祚鄭鳴東朴夏鎭高天高奇泰勳尹𢚛鄭潤吉李厚根丁孝達柳東觀柳在淵羅學愼高時德洪奭周柳鎭輔金錫喆趙應淳朴泰奎鄭錫禧閔百徽金承五李台漢沈潤源李廷璨吳在源尹在華金垕觀李基晉鄭錫元曺海振奇商億林海遠金載坤吳朴瑾李敬錫梁濟來柳師惠李敬佑林泰基朴希聖吳伯源金碝柳震升閔師宣高致謙鄭桔李壽永張得宗尹明擧朴希龍丁道三鄭光遠吳達宗鄭東臣林元八金履祥崔昌殷閔百弘朴思奎愼處儉金寅喆趙周相張英祖許頊朴孝源許張希祖張雲卓柳孝根李灦臣金師洙李齊樑金毅喆許崧趙信淳許珣鄭彦喆李亨模曺敬一金宗極李宜發鄭萬馨沈和永申命孝金致贒尹致道金澤鼎許恒權應達洪允範許根沈昌鎭李儒敦金德明任永源白宗玉任五源金精海金夢良安思億文緯光任時源丁昊弼李邦柱金夢鉉白時龍金學祖魏伯珪金夢益金夢彦宋文煥李復顯金潤光宋質休徐敬達徐宗裔鄭重運金聲律金錫珩李觀圭柳震明趙尙鼎金翼臣韓允祚柳翔之韓思泓張大翼呂有瀚韓尙烈崔文賢黃鉉李復老金相攝李英老安克明崔斗賢金宗漢沈源之吳光源李載昌楊宗楷吳嗣源金宅揆宋之殷曺翊鉉曺允緝崔師錫曺翊殷金相行李陽坤金潤鐸朴鎭陽申景潞朴海謙丁台達呂命載李重坤柳善性朴海郁金周明崔昌孝曺允禮朴履大安德觀白思休郭宗震金益源朴師點林遠曺光善鄭翊運金得鉉李顯性李邦鎭朴琦鎭朴㝡鎭張克明孔道翼崔漢龍曺運衡朴治源柳基運金尙休林守謹曺景佑崔河龍曺翰弼李植根崔時澤李亨坤曺允熙林守說崔令昌曺夏弼崔普錫閔東顯金祿和崔晉行金正根安明述曺允鐸徐道修曺國明李昇朝姜必嶽成興柱金照衡姜弼榮金必純金養玉趙楨任鉉尹鎭邦金載遇金載遠李壽東閔英大宋之光趙東亮李德普尹再旭金天爕崔性興吳俊佐尹宗旭吳思爕金光洙金日新金揚烈宋啓必曺命復朴海潤呂善裕李世臣偰慶達洪斗河申說權李在璣李基亨金基協柳復寅李宗魯李在垕南極燁李性濬呂善寬南道貫尹得垕李明奎李宅坤吳國瑞柳彙鎭趙斗采洪得齊趙彦國洪基性林弼遠柳羲鎭吳廷孝柳邦鎭吳載聖柳邦玉安孝百柳復陽安觀鉉金潢趙玾柳廷徽趙吳相性趙允命柳斗鎭吳得權李箕東梁百揆安孝天柳周鎭趙珍吳光穆柳增八金宗信李大源李舜烈林載遠康浩金廷彦金道澤鄭明遇金詮金尙潤南宮暘成胤業丁宗運李相臣鄭萬壽金若燁南宮昉曺德心郭仁邦金相樞安致億金一衡金相駿卞廷宅盧一采高時顯丁有弼高勳等疏曰伏以臣等於先正臣文靖公金麟厚從祀文廟竊以爲不可已者有二焉蓋文靖之道德事業有宗師百世之功出處大節有隻手三綱之操允合祀典已有百年之公議者其一也方今聖明御世尊尙儒術凡係斯文闕典靡所不擧而又況曠感於文靖益復隆摰鄕祠之賜祭雲孫之錄用固已不世之殊遇則腏食於聖廡崇報於百代實有待於今日者其二也當初臣等之繼發疏論也蓋有二說者存焉甲者以爲從祀重典決難以草莽愚賤之言遽然得請此過於審愼者之說也乙者以爲以文靖之正學遭聖朝之曠感若是之隆則從祀盛擧此其時矣此仰恃聖明者之也而抑亦甲者尠而乙者夥矣臣等遂執二者之說而折衷之曰從享果重典也故從古是禮之行必待夫士論之申複而後朝家始乃許之則其爲斯文之幸蓋有時焉而聖德之光亦有倍矣今但以草莽之賤爲懼而不思幸斯文而光聖德之道則是不徒自外於聖主而已云爾則於是乎甲者之說屈而八路齊聲萬口同然頃進一疏冒犯瀆撓及伏承聖批若曰予於文靖曠感而起想廷臣之所共知然從享重典也決難輕議嗚呼聖意之曠感於文靖若是藹然於絲綸之間則文靖之宜享於聖廡倘已默許於淵衷之中矣然猶以典禮之重大姑難容允從之輕議則此實我聖上重祀典之盛意而在臣等尤宜及時呼龥至再至三期蒙允兪而終不可已者也何以言之夫以文靖之道德實合斯典而至今未遑則殿下之亟擧闕章固無害於愼典之道矣且以殿下之明聖曠感先正每軫尊尙之念則迨今日特擧其祀者亦何有輕議之嫌哉臣等死罪竊以爲殿下愼重祀典之意反有欠於尊尙道學之方也今若以臣等之人微言輕不欲遽許以重大之事則臣等固自知其賤陋之說無足動回天聽而第伏念從古斯文之大議朝家之盛擧或因輿誦而成之或採巷言而行之則臣等之言獨不爲巷言輿誦之一哉且伏況臣等今日之讀非臣等所可獨辦者卽百年公議之厥惟久矣而亦九重默諒之積有年所則臣等所謂不可已者此也噫文靖學問之正大節義之卓異殿下已知之臣等已言之今無容疊床而文靖遺集中仲尼元氣紫陽眞一句先輩宿德之人皆以爲深得淵源正脈而以考亭上接乎洙泗之統者千古左海惟文靖一人蓋可見先輩尊慕之意而亦足爲今日從祀之證也至若殿下祭文靖之文有曰遂倡絶學大本中正大哉王言不但華衮之褒而百世以俟可無惑矣遂倡絶學則功存乎繼開矣大本中正則學貫乎體用矣自古儒賢之於斯文有繼開之功極體用之妙而豈有不得從祀於先聖之廡者哉此非但臣等徒致景慕之誠其在敦風化勵衰俗之道尤不可斷已伏願殿下特軫先正正大之學問卓異之節義爰命有司亟擧文靖公臣金麟厚從祀文廟之典以重吾道以光世敎千萬幸甚答曰省疏具悉重典不可輕議觀於已例可以知之爾等退修學業
정조 13년
己酉七月初七日巳時上御重熙堂右副承旨同副承旨入侍時右副承旨洪仁浩同副承旨金履成假注書李海隣記注官金鳳顯記事官李相璜以次進伏訖上命書傳敎曰未下直守令不多日內下直仍命讀公事書判付訖命退諸臣以次退出
정조 13년
己酉七月初七日申時上御重熙堂軍士房承旨與有司堂上入侍時右承旨李祖承假注書李海隣記事官李相璜金祖淳有司堂上徐有隣以次進伏訖上曰北關畢賑狀啓今已入來而畢賑賞格待繡衣入來爲之乎雖未復命前亦有施賞之例乎有隣曰癸卯畢賑後賞格待監賑御史復命之後爲之矣命退諸臣以次退出
정조 13년
行都承旨金光默坐行左承旨徐鼎修坐右承旨李祖承坐左副承旨柳焵坐右副承旨洪仁浩坐直同副承旨金履成坐直注書徐有聞仕一員未差假注書李海隣仕直事變假注書韓翼鎭仕
정조 13년
以左議政李性源三十九度呈辭傳于洪仁浩曰安心調理
정조 13년
傳于徐鼎修曰有司堂上入侍
정조 13년
都承旨前望單子入之金光默落點
정조 13년
以平安監司狀啓平壤府面任李鎭宅捐財濟人令該曹考例施賞事傳于洪仁浩曰誠意可嘉義氣宜奬令該曹特爲賞加卿亦知此意拔例收用安州之水不下平壤或有如此之人乎亦須採察事回諭
정조 13년
傳于徐鼎修曰戶房承旨入侍
정조 13년
傳于金履成曰再明日殿座相値次對明日來會
정조 13년
金履成啓曰明日次對兩司當爲進參除在外外未肅拜呈告人員竝待開門牌招何如傳曰允
정조 13년
洪仁浩以禮曹言啓曰郊壇四孟朔遣禮郞看審有無頉自該曹草記事定式矣發遣郞廳風雲雷雨壇先農壇先蠶壇雩祀壇祈雨壇司寒壇漢江壇厲壇次第摘奸則各壇壇上俱無頉紅箭門墻垣階砌亦無大段執頉而今番潦雨後間間有傾側剝落處故分付該監使之卽速修補此後看護等節着意擧行俾無前頭摘奸時執頉之弊事各別申飭之意敢啓傳曰知道待畢修後言送政院則當分遣史官宣傳官奉審摘奸矣
정조 13년
金履成以兵曹言啓曰丹鳳門西邊宮墻頹圮處方自該營改築而小雜木二株着根墻底斫去然後可以始役云依例斫去之意敢啓傳曰知道
정조 13년
金履成以兵曹言啓曰平安道淸南咸鏡道南關新設別付料軍官待其上來試取草記事曾有下敎矣兩道別付料軍官今已齊到今七月十一日臣開坐南別營試取之意敢啓傳曰遐方武士之許久滯京宜念十一日則太遠從近設行可也
정조 13년
金履成以義禁府言啓曰黃海兵使孫相龍狀啓據刑曹粘目內黃海前兵虞候李國培係是朝官移本府處之事允下矣李國培時在任所依例發遣府羅將交代後拿來何如傳曰允
정조 13년
己酉七月初八日辰時上御重熙堂戶房承旨入侍時行左承旨徐鼎修記事官徐有聞記事官李相璜金祖淳以次進伏訖上曰都承旨今日不爲仕進乎鼎修曰以其身病不得仕進云矣命書傳敎曰實故無以行公云不爲仕進承旨許遞前望單子入之待下批牌招察任命讀公事書判付訖命退承史以次退出
정조 13년
己酉七月初八日辰時上御重熙堂同副承旨入侍時左副承旨柳焵同副承旨金履成假注書李海隣記注官金鳳顯記事官李相璜有司堂上沈頤之以次進伏訖履成曰京外儒生之以建祠請額事封章於闕外者甚多而其中疊祠疊額自有禁令此後則凡係疊祠疊額之請自泮中一依舊典勿許回通而大司成亦爲照管申明擧行之意出擧條申飭似好故敢此仰達矣上曰依爲之出擧條頤之曰日前因湖南道臣荒山碑閣守直事回啓有僧徒定以幾十名元額鳩穀斂散取耗給料僧統一人帖加成給別將則依舊復設縣校中從久勤備三望報兵曹差擬受點之命矣別將僧統之竝爲設置實出於尊事體重守直之意而守直之勤不勤不在於衆寡專在得人旣以邑校從久勤備三望受點則事面與前自別守直亦當着實僧統竝置反有推諉不實之慮雖以料條言之鳩穀斂散之際亦不無掣礙之端且實相本寺自來凋殘幾十名僧徒萬無定額之路則他寺推捉之時必有貽弊之嘆僧統竝置一款合有商量故敢此仰達矣上曰事勢旣如此僧統一款置之可也出擧條命退諸臣以次退出
정조 13년
行都承旨金光默坐行左承旨徐鼎修坐右承旨李祖承坐直左副承旨柳焵坐直右副承旨洪仁浩坐同副承旨金履成坐注書徐有聞仕一員未差假注書李海隣仕直事變假注書韓翼鎭仕
정조 13년
傳于李祖承曰大臣備局堂上引見
정조 13년
洪仁浩啓曰大司憲鄭好仁持平張志冕牌不進執義李思祚掌令閔彝顯沈鏗持平丁志元在外監察茶時之意敢啓傳曰知道
정조 13년
以左議政李性源四十度呈辭傳于金履成曰安心調理
정조 13년
以京畿監司狀啓玉江萬戶金興澤馬牌見失之罪令攸司拿處事傳于金光默曰若不趁卽跟捕覓納當該地方官及討捕使重勘姑無論先自道伯難免嚴勘此意回諭限十日仍令推納事一體回諭
정조 13년
以全羅監司狀啓茂朱府民家漂流人物渰死事傳于金光默曰致死人命生前身布還上蕩減他道依此例擧行事令廟堂行會
정조 13년
己酉七月初九日辰時上詣春塘臺西北別付料試射入侍時右承旨李祖承同副承旨金履成記事官徐有聞記注官金健修記事官李相璜檢校直提學徐有防待敎金祖淳以次侍立訖上乘輿出賓陽門由靑陽門詣春塘臺降輿陞座上曰試官入來擧行事分付可也賤臣承命出傳兵曹判書具允鈺承命入侍訖宣傳官跪告小開門以下節次祖承跪告矢數執皷應射諸人以次應射上曰應射人員應射後仍卽進前以次奏姓名居住事分付可也宣傳官承命分付上曰三中四分入格人當賜第以此意分付可也試射罷後朱興宗等以次進前奏姓名居住訖命分等頒賞仍命宣傳官呼金景燁新來訖上曰關西別付料中有三中四分之人特蒙賜第之恩而獨於北關無之予庸惜之此後另加肄習期於入格之意曉諭于北關諸武士可也宣傳官承命出傳上乘輿由賓陽門還內諸臣以次退出
정조 13년
行都承旨金光默坐行左承旨徐鼎修坐右承旨李祖承坐左副承旨柳焵坐直右副承旨洪仁浩坐直同副承旨金履成服制注書徐有聞仕一員未差假注書李海隣仕直事變假注書韓翼鎭仕
정조 13년
以左議政李性源四十一度呈辭傳于李祖承曰安心調理
정조 13년
柳焵啓曰校理李冕膺副校理朴基正修撰李太亨柳文養副修撰韓光植牌不進罷職傳旨今方捧入而校理申馥副校理李埦副修撰李晴俱在外玉堂上下番俱空已至多日事甚未安未差之代今日政差出待下批仍卽牌招以爲推移入直之地何如傳曰允
정조 13년
柳焵啓曰玉堂上下番俱空已至多日事甚未安校理李冕膺副校理朴基正修撰李太亨柳文養副修撰韓光植旣有只推之命竝卽牌招以爲推移入直之地何如傳曰允
정조 13년
柳焵啓曰未下直守令不多日內辭朝事命下矣泰仁縣監趙鎭奎兩司俱未署經而大司憲鄭好仁大司諫南玄老未肅拜執義李思祚掌令沈鏗閔彝顯持平丁志元正言鄭觀輝俱在外正言鄭東愼未署經司諫申禹相獻納柳匡國持平張至冕傳旨未下無以備員署經云何以爲之敢稟傳曰竝許遞政官牌招開政以在京無故人差出待下批牌招署經
정조 13년
傳于李祖承曰右承旨入侍
정조 13년
洪仁浩啓曰大司憲鄭好仁未肅拜執義李思祚掌令閔彝顯沈鏗持平丁志元在外持平張至冕傳旨未下監察茶時之意敢啓傳曰知道
정조 13년
有政吏批判書金履素在外參判金文淳進參議未差都承旨金光默進啓曰判書金履素在外參議未差小臣獨政未安何以爲之敢稟傳曰仍爲之以鄭宇淳爲大司憲李昌漢爲大司諫李濟萬爲執義李運彬爲司諫任希一爲掌令金聖準趙恪爲持平李永穆爲獻納李日運金孝眞爲正言鄭大容爲校理朴奎淳爲副校理李彦祐爲修撰閔昌爀爲副修撰尹行任爲西學敎授兪漢鈍爲同福縣監奉常副奉事盧䥬單付
정조 13년
兵批判書具允鈺進參判柳誼病參議朴宗岳入直進參知洪文泳病右承旨李祖承進以具世勣爲留營別將副司直金載瓚李普溫單付
정조 13년
洪仁浩啓曰大司憲鄭宇淳大司諫李昌漢獻納李永穆正言金孝眞牌不進推考傳旨及罷職傳旨今方捧入而執義李濟萬掌令閔彝顯任希一持平金聖準趙恪司諫李運彬正言李日運俱在外無以備員署經云何以爲之敢稟傳曰在外人員許遞政官牌招以在京無故人差出遞牌諸臺只推與新除授諸臺牌招署經
정조 13년
以大司憲鄭宇淳牌不進推考傳旨傳于洪仁浩曰許遞今日政一體差出
정조 13년
有政吏批判書金履素在外參判金文淳進參議未差都承旨金光默進啓曰判書金履素在外參議未差小臣獨政未安何以爲之敢稟傳曰仍爲之以尹尙東爲大司憲李秀夏爲執羲宋銓爲司諫李秉喆爲掌令宋俊載柳畊爲持平尹悌東爲正言徐配修爲修撰
정조 13년
兵批判書具允鈺進參判柳誼病參議朴宗岳入直進參知洪文泳病右承旨李祖承進以趙瑍爲知事李儒敬尹頤東爲宣傳官趙雲祥爲訓鍊副正李時菡爲訓鍊主簿趙匡國申在德爲武兼安百漢爲黃海兵虞候金弘運爲楸破萬戶尹尙華爲玉江萬戶
정조 13년
柳焵以弘文館言啓曰本館上番闕直未安新除授修撰徐配修卽爲牌招以爲姑陞入直之地何如傳曰允
정조 13년
傳于徐鼎修曰左副承旨右副承旨入侍
정조 13년
柳焵啓曰弘文提學徐有隣牌不進推考傳旨今方捧入而七夕製命下之後如是違牌事甚未安更卽牌招何如傳曰允
정조 13년
柳焵啓曰弘文提學徐有隣旣已承牌藝文提學金鍾秀奎章閣提學金鍾秀卽爲牌招同參考試何如傳曰允
정조 13년
傳于柳焵曰左副承旨持此御題與弘文提學偕往泮宮試取以來
정조 13년
傳于洪仁浩曰科次入侍
정조 13년
柳焵以奉常寺言啓曰東籍親耕田所種皮黍粘粟皮稷三種今七月念間當爲成熟之意敢啓傳曰攝刈
정조 13년
徐鼎修以戶曹言啓曰因內需司啓下牒呈大嬪宮祠宇及移安廳內外三間雨漏處造果廳頹落處南墻三間西墻八間頹圮處修改之役今已完畢之意敢啓傳曰知道
정조 13년
徐鼎以賑恤廳言啓曰因漢城府民家頹壓別單恤典卽爲題給事命下矣全家頹壓西部字內四戶北部字內五戶南部字內七戶合十六戶各錢二兩恤典依例分給之意敢啓傳曰知道
정조 13년
柳焵以都摠府言啓曰今日入直內三廳武兼禁軍及軍兵等當爲中日習射而國忌正日相値不得爲之之意敢啓傳曰知道
정조 13년
洪仁浩以兵曹言啓曰曜金門南邊水閣鐵箭門二間今已修改把守軍兵本處還爲入直之意敢啓傳曰知道
정조 13년
洪仁浩以兵曹言啓曰臣依下敎今日開坐南別營淸南南關新設別付料以柳葉箭三巡依例取才則四十人中淸南五人南關七人無分而昨日親臨試射時得中人旣承分揀之命淸南南關各二人今日雖不中依下敎竝與入格者仍爲許屬其餘甑山張健維龍崗韓益範价川林宗喆咸興文聖觀李宗植永興金命祿北靑鄭世僑定平吳處常等八人依定式退送而取見新節目則各其邑宰必以有膂力好身手多才諝善技藝者另擇報于兵營則兵營察其身手才諝試其膂力技藝報巡營巡營又爲講兵書試才藝抄上則自兵曹取才入屬而其所抄上之人若有不合者自本曹直爲退送據實草記當該守令重勘道帥臣一體勘罪云云矣兩道抄上之際必依節目各別抄擇取才上送而無分者若是夥然該邑守令拿問處之兩道道臣帥臣從重推考何如傳曰今日日氣湫濕渠輩未必盡其才卿於明日待晴更試二巡無分者別爲抄出又是膂力擧沙不滿十五斗者又試馬上技藝不入超等者具別單草記道帥臣守令更爲論罪大抵今番定式係是新令而兩道擧行未知果皆拔尤以此以彼道帥臣宜有其責其委折先爲發緘取招以聞可也
정조 13년
洪仁浩以訓鍊都監言啓曰曜金門南邊水閣鐵箭門二間顚頹處今已修改把守將解送軍則還入直所之意敢啓傳曰知道
정조 13년
洪仁浩以義禁府言啓曰平安監司鄭昌聖狀啓據刑曹粘目內朔州前府使金爔係是朝官移本府處之事允下矣金爔時在任所依例發遣府書吏交代後拿來何如傳曰允
정조 13년
慶尙監司洪檍疏批答曰省疏具悉卿其勿辭察任原本未下
정조 13년
己酉七月初十日卯時上御誠正閣左副承旨右副承旨入侍時左副承旨柳焵右副承旨洪仁浩記事官徐有聞記注官金健修記事官李相璜以次進伏訖上曰諫長上疏何以爲之乎仁浩曰諫長以爲已徹之章有難改書納云故以還持去書頒朝紙矣命書傳敎曰昨見諫長疏上一款卽疏啓俱擧之弊防禁事還收之請也此亦近來新出之痼弊人人互相謄呈無異於前日之列錄令承宣分付諫院使之刪正書呈而欲待改書納賜批矣今聞又以還持去書出朝紙云臺疏體重則每以還持去書出事體已萬萬未安設使諫長難改已徹之本詣臺引避可也豈可無端持去乎當該臺臣從重推考又命書傳敎曰弘文提學牌招上曰院隷一人卽送成均館以七日製設行之意預令知悉可也仍命退承史以次退出
정조 13년
己酉七月初十日酉時上御誠正閣科次入侍時右副承旨洪仁浩假注書李海隣記注官金健修記事官李相璜一提學金鍾秀弘文提學徐有隣對讀官李晩秀金祖淳閔昌爀以次進伏訖上曰禮房承旨入侍賤臣承命出與禮房承旨柳焵偕入進伏命仁浩書傳敎曰七夕製居首進士金碩鉉直赴會試之次生員李是釬給二分次上進士孟欽圭金厚淵李一羽紙筆墨考例施賞上曰吏曹參判入侍使之開政可也賤臣承命出與吏曹參判金文淳偕入進伏文淳曰判書金履素在外未肅拜參議未差小臣獨政未安何以爲之乎上曰仍爲之可也出擧條命退諸臣以次退出
정조 13년
行都承旨金載瓚坐行左承旨李時秀坐直右承旨李祖承坐左副承旨李夔在外右副承旨洪仁浩坐直同副承旨金履成坐注書徐有聞仕一員未差假注書李海隣仕直事變假注書韓翼鎭仕
정조 13년
以左議政李性四十二度呈辭傳于洪仁浩曰安心調理
정조 13년
承旨前望單子入之金載瓚李時秀李亨元落點
정조 13년
洪仁浩啓曰新除授承旨李亨元方在罷散中何以爲之敢稟傳曰敍用
정조 13년
以承旨房望傳于李時秀曰仍都承旨爲禮房右承旨爲軍士房
정조 13년
李時秀啓曰諸承旨有稟達事來詣閤外請對矣傳曰入侍
정조 13년
李時秀啓曰時原任閣臣有稟達事來詣閤外請對矣傳曰入侍
정조 13년
李時秀啓曰判府事徐命善領敦寧洪樂性判府事李福源金熤李在協左議政李性源右議政蔡濟恭有稟達事率禮曹堂上宗親儀賓二品以上諸玉堂來詣閤外請對矣傳曰入侍
정조 13년
右尹前望單子入之柳誼落點
정조 13년
大司諫前望單子入之金魯永落點兵曹參判前望單子入之趙鼎鎭落點
정조 13년
賓廳卜相以判府事金熤爲領議政
정조 13년
備邊司薦望以趙心泰爲水原府使
정조 13년
傳于洪仁浩曰政官牌招開政
정조 13년
有政吏批判書金履素在外參判金文淳進參議未差都承旨金載瓚進啓曰判書金履素在外參議未差小臣獨政未安何以爲之敢稟傳曰仍爲之以徐有防爲京畿監司洪復浩爲工曹正郞尹行任爲果川縣監李文源爲判尹領議政金熤承文都提調單金熤水原府使單趙心泰禮曹佐郞白慶楷工曹正郞洪命馥相換兼春秋單白慶楷
정조 13년
兵批判書具允鈺進參判趙鼎鎭參議朴宗岳病參知洪文泳入直進右承旨李祖承進副護軍洪檊李思祚李濟萬李運彬沈鏗任希遠副司直鄭好仁鄭宇淳南玄老丁志元金聖準趙恪副司果鄭東愼鄭觀輝李日運竝單付五衛將柳爾胄水原中軍尹守範相換知事柳鎭恒徐有防單付
정조 13년
京畿監司徐有防下直長弓一張長箭一部水原府使趙心泰下直長弓一張長箭一部片箭一部筒兒一箇賜給
정조 13년
再政以金文淳爲漢城判尹摠護使單領議政金熤遷園都監都提調單領議政金熤園所都監都提調單領議政金熤遷園都監提調徐有隣李在簡鄭昌順園所都監提調金履素鄭民始李文源單付
정조 13년
洪仁浩啓曰領議政金熤依下敎來待矣傳曰入侍
정조 13년
備邊司薦望以李亨元爲廣州府尹
정조 13년
備忘記廣州府尹李亨元下直長弓一張長箭一部片箭一部筒兒一介賜給
정조 13년
左邊司捕盜大將前望單子入之李漢豐落點
정조 13년
洪仁浩啓曰新除授左邊捕盜大將李漢豐時無職名令該曹口傳付軍職何如傳曰允
정조 13년
兵曹口傳政事副司直李漢豐單付
정조 13년
玉堂前望單子入之應敎李敬五校理徐榮輔副校理尹光顔修撰崔顯重沈晉賢落點
정조 13년
洪仁浩啓曰新除授應敎李敬五方在罷散中何以爲之敢稟傳曰敍用
정조 13년
李時秀啓曰判府事徐命善領敦寧洪樂性判府事李福源李在協左議政李性源右議政蔡濟恭禮曹判書李在簡觀象監提調金鍾秀繕工監提調李文源奉審後來待矣傳曰入侍
정조 13년
兵曹口傳政事副司勇金養直單付
정조 13년
傳于李時秀曰坐直承旨入侍
정조 13년
李祖承啓曰守禦使金鍾秀今日永祐園奉審出去時所佩密符來請還納何以爲之敢稟傳曰仍佩往來
정조 13년
洪仁浩啓曰守禦使金鍾秀仍佩往來事命下矣將兵之任不可一刻無摠察之人何以爲之敢稟傳曰摠戎使兼察牌招聽傳敎
정조 13년
吏曹判書前望單子入之金鍾秀落點
정조 13년
吏曹判書金鍾秀牌不進推考傳旨傳于李時秀曰此時此任義不敢逡巡前望特點旣非偶然意謂有召卽膺今此違牌實非所望於重臣者此傳旨勿施牌去來催促今已夜深如是違牌明日看山之行欲懸頉乎更以此意各別申飭
정조 13년
洪仁浩啓曰守禦使金鍾秀明日看審事出去矣所佩密符來請還納何以爲之敢稟傳曰仍佩往來
정조 13년
行判中樞府使徐命善領敦寧洪樂性行判中樞府事李福源李在協左議政李性源右議政蔡濟恭錦城尉朴明源觀象監提調金鍾秀禮曹判書李在簡繕工監提調李文源等永祐園奉審書啓臣等除辭朝進詣園所與本園別檢張錫胤參奉洪就榮相地官前察訪李命求前忠壯將成夢龍幼學金養直眼同奉審則李命求以爲來龍太緩穴微正星龍虎淺小初非大結之地內堂又無橫帶之水以遠水爲配是爲偏山偏水此爲可欠成夢龍以爲砂局極美後龍丁脈乙入首卯坐內得申水亥破以龍向言之則申水不合木山亥破亦不吉曾者以壬破言者水不見三丈之意也乾戌破者不審詳看之致而今則亥方鑿沿而儲水更無水去之意亥破分明云金養直以爲山水以理氣相濟爲美而右旋辛戌雙行之龍以坤起峰坤下未來午轉丁來乙辰入首內甲坐而外卯坐坤申辛酉得水亥破法無可論而山與水各行可謂偏山偏水局未成形不可謂眞結亥破尤不宜於木山云是白齊傳曰知道
정조 13년
洪仁浩以園所都監言啓曰本都監都廳二員別單書入之意敢啓傳曰知道
정조 13년
洪仁浩以遷園都監言啓曰本都監都廳二員監造官四員別單書入之意敢啓傳曰知道
정조 13년
洪仁浩以吏曹言啓曰今此都監堂上郞廳中時無職名人員令該曹口傳付軍職何如傳曰允
정조 13년
洪仁浩以吏曹言啓曰正二品監司京職兼差事曾有定式矣京畿監司徐有防資級乃是資憲依例兼監司下批後送西之意敢啓傳曰知道
정조 13년
執義李秀夏正言金孝眞啓曰臣等見識矇瞀言議拙劣本不合於淸朝耳目之任而懲討義重署經有命怵畏分義章皇出肅旣入臺廳依例傳啓而昏昧之致全不思今日之不宜煩聒誨責諄諄至有問備之命此莫非臣等昏庸疎闇之致滿心悚蹙無地自容其何可一刻晏然於臺次乎請命遞斥臣等之職答曰依啓
정조 13년
錦城尉朴明源疏曰伏以臣桑楡景迫狗馬疾深萬念灰冷飾巾待盡而惟是憂愛寸心炳然如丹夫地理之說始於漢晉間術士而盛於唐宋世間禍福雖未知必由於地理其說流來已久若皆虛僞豈能使人崇信如是乎程子雖不信地理然有彼安則此安彼危則此危之說又云須取山回水曲襟抱無虧欠地家所謂吉地者亦取如此也至於朱子則實深究其說其葬親之地旣以其法求之而又論山陵得失甚詳今撮其大略而言之有曰以子孫而葬其祖考之遺體必致其謹重誠敬之心以爲安固久遠之計使其形體全而神靈得安則其子孫盛而祭祀不絶此自然之理也朱子豈以無稽之說告之君父而垂之天下後世也哉伏惟園所事體顧何如也關係亦何如也爲今日之臣子思萬世之大計心無所不用其極義有所不敢自隱玆敢冒萬死仰塵崇聽臣素昧堪輿便同聾瞽只以人人易知易見者論之可乎一莎草枯損也二靑龍穿鑿也三後托水勢之衝激也四後節築石之非天作也以此觀之則風氣之不順土性之不全地勢之汚下推以可知也有一於此尙爲臣民之至慟而況蛇虺之屬局內近處蟠結成群至令丁字閣瓦子張張罅欹雖與舊長陵穴道侵犯差有間焉局內旣多有之則安知不犯於至敬至重之地乎尤所驚心而痛骨者也伏念我聖上自甲午拜園之初至丙申御極之後而憧憧聖念惟在於園所安否晨鍾夜燭幾灑深宮之淚春雨秋霜頻發中朝之歎玉食靡甘丙枕不安臣之前後登對承聞此敎者不啻屢矣在廷之臣亦豈不聞不知而特以事係莫重未敢容易發言臣側聽多年未嘗見一介臣爲殿下對揚者臣竊慨然臣卽朝暮人耳終以出位爲嫌而不陳無隱之忱則生爲不忠之臣死爲不瞑之鬼是負殿下也是負於昭之靈也臣豈忍爲此也臣曾聞丙申初有以遷奉發端於筵席者伏想聖聰亦或記有而可見人心之不甚相遠也臣抑又有區區愚忱涕泣而陳之嗚呼丙午五九月之變尙何言哉緱山之鶴駕未返斗樞之虹光還墜臣今白首不死忍見我聖躬惸惸獨立於上海籌漸向晼晩瓜瓞尙遲綿蔓萬年宗社主鬯久虛八域生靈謳歌無所臣思之及此通宵不寐心肝蝕盡試以天道言之則我聖上對越上帝敬授人時天無日月星辰之災地無草木人物之妖十風五雨時和歲豐書曰作善降之百祥試以人事言之則我聖上躬周公之達孝繼文王之志事措國勢於盤泰之上奠民生於春臺之中猗歟休哉上自薦紳下至匹庶家頌天保之章人獻華封之祝者凡今十有四年矣詩曰愷悌君子福祿攸降臣以天道人事反復思惟則神人所勞則百之慶史不可勝書而年前變喪一何荐也伊後誕彌尙爾遲然臣誠莫曉其由也第以地理言之則臣嘗聞諸故老之言參以術師之議形局之拱抱案對之分明非不爲合格而論以砂水之法則大爲地家之所忌云若其言謬妄不足取則誠爲國家無疆之休而萬有一依俙彷彿者則其於聖躬何宗國何昔在英宗大王七年辛亥長陵移奉時大臣諸宰以戊申以後中外顒若之情引朱文血食久遠之語前席建議改卜吉地國祚之靈長寔至今賴焉旣有先朝之故事則尤爲今日之明證矣噫列聖血脈之傳惟我聖躬也四百年宗社之托惟我聖躬也園所安然後聖躬安也聖躬安然後百世本支也古人所謂宗廟享之子孫保之者不其然歟臣謹此齋沐具疏進叫天閽伏願聖明穆然深思下臣此章于廟堂博詢在廷而廣招地師諮諏休咎以安神道以伸聖孝俾爲百千代遠猷大策千萬至祝而仍治臣越俎妄言之罪以勵臣分不勝幸甚答曰省疏具悉卿懇冥頑至今夙宵結轖于中卿請際至當問于大臣諸臣決之仍傳曰此批答遣史官傳諭
정조 13년
己酉七月十一日卯時上御回泰門內諸承旨閣臣入侍時行左承旨徐鼎修右承旨李祖承左副承旨柳焵右副承旨洪仁浩記事官徐有聞假注書李海隣記事官李相璜金祖淳兼春秋金健修金鳳顯直閣李晩秀以次進伏訖上曰今日頒馬時閣臣亦當親授待敎出去指揮入來可也諸臣執馬轡行四拜禮訖仍命退諸臣以次退出
정조 13년
己酉七月十一日卯時上御重熙堂左承旨入侍時行左承旨徐鼎修記事官徐有聞記事官李相璜金祖淳以次進伏訖上曰右尹前望單子入之待下批牌招察任出榻敎命書傳敎曰都承旨聞有實𧏮許遞右承旨禮房承旨亦爲許遞前望單子入之待下批牌招察任上曰辛亥年日記冊子持入可也賤臣承命出持入上曰寧陵長陵遷奉時儀軌分付禮曹卽爲入之可也賤臣承命出傳命讀公事書判付訖仍命退承史以次退出
정조 13년
行都承旨金載瓚坐行左承旨李時秀坐右承旨李祖承坐直左副承旨李夔坐右副承旨洪仁浩坐直同副承旨金履成奉命在外注書徐有聞仕一員未差假注書李海隣仕直事變假注書柳師模仕
정조 13년
金載瓚啓曰新除授左副承旨李夔時在京畿廣州任所斯速乘馹上來事下諭何如傳曰允
정조 13년
洪仁浩啓曰合辭方張之時憲府無詣臺之員事甚未安除在外傳旨未下外未肅拜人員竝卽牌招何如傳曰允
정조 13년
洪仁浩啓曰守令署經事命下矣泰仁縣監趙鎭奎同福縣監兪漢純諫院則旣已署經憲府則掌令閔彝顯李秉喆在外持平柳畊宋俊載傳旨未下只有執義李秀夏一人不得備員署經云大司憲尹尙東卽爲牌招何如傳曰允
정조 13년
以司諫宋銓持平柳畊宋俊載牌不進罷職傳旨傳于洪仁浩曰只推
정조 13년
金載瓚啓曰大司憲尹尙東牌不進推考傳旨纔已捧入矣守令署經命下之後憲府尙未署經事甚未安大司憲尹尙東更卽牌招持平柳畊宋俊載旣有只推之命卽爲牌招以爲署經之地何如傳曰允
정조 13년
金載瓚啓曰持平宋俊載旣有只推之命一體更卽牌招以爲署經之地何如傳曰允
정조 13년
以持平宋俊載牌不進罷職傳旨傳于李祖承曰只推
정조 13년
以李鴻運囚單子傳于李祖承曰分揀放送
정조 13년
以副校理朴奎淳修撰李彦祐牌不進罷職傳旨傳于金載瓚曰只推
정조 13년
韓翼鎭改差代以柳師模爲事變假注書
정조 13년
洪仁浩以兵曹言啓曰京畿監司徐有防自吏曹送西矣資級係是資憲當爲知中樞下批而時無見窠依例作闕下批之意敢啓傳曰知道
정조 13년
洪仁浩以兵曹言啓曰今七月十一日武臣賓廳武經講書人員落點單子纔已入啓而政事相値依前例不得爲之之意敢啓傳曰知道
정조 13년
洪仁浩以兵曹言啓曰五衛將李懋張鉉佐崔禹鉉俱以在外未上來番次苟艱云輪番之任不可久曠竝今姑改差何如傳曰允
정조 13년
洪仁浩以兵曹言啓曰依傳敎臣今日開坐南別營昨日別付料無分八人更試柳葉箭二巡則淸南林宗喆韓益範南關文聖觀鄭世僑吳處常金命祿等六人入格而淸南張健維南關李宗植等二人無分故又試膂力則擧沙十五斗依例許屬之意敢啓傳曰知道
정조 13년
洪仁浩以御營廳言啓曰本廳千摠李章漢身病甚重勢難察任改差何如傳曰允
정조 13년
洪仁浩以司僕寺言啓曰濟州出來先運年例進上馬八匹別御乘馬二十匹三名日進上馬六十匹差備進上馬八十匹兵曹別啓請山屯馬一百九匹凶咎駑駘馬二十匹合二百九十七匹內三匹船中故失五匹到中路故失六匹到衿川病留實納馬二百八十三匹禾毛色別單書入之意敢啓傳曰知道
정조 13년
洪仁浩以義禁府言啓曰京畿監司趙鼎鎭狀啓據刑曹粘目內玉江前萬戶金興澤移本府處之事允下矣金興澤今方待命卽爲拿囚之意敢啓傳曰知道
정조 13년
正言尹悌東啓曰臣學識鹵莾言議巽軟本不合於淸朝耳目之任而新除忽降庚牌儼臨揆以義分固當竭蹶而獻納李永穆卽臣妻父也相避之法在下當遞則其不可周旋於一院請命遞斥臣職答曰依啓
정조 13년
判尹金文淳疏曰伏以園寢將遷禮儀已講吉地有待僉議攸同伏惟聖孝冞光群情愴忭臣於日昨猥隨諸臣之後仰瞻天淚汍瀾玉音掩抑區區下誠益不勝感涕之至仍伏念臣之一身非臣之所自有也我殿下天地於臣父母於臣臣姿性庸陋而惟殿下拂拭之罪咎層積而惟殿下包容之庇保生成之澤愈往而愈深恩山德海報答無地夙宥悸恐只有隕結之忱而已顧臣百無一能最居人下而徒藉先蔭遍敡華要涯分已踰愧懼彌切至於更進一步不但臣夢想之所不到亦非同朝之所嘗期待也不自意京兆寵擢之命忽下於銓曹待罪之日驚遑罔措益不知置身之所也噫八座之職秩至峻也望至重也苟非年德俱高名績茂著者莫可議擬則臣未敢知廟剡何取於臣聖簡何及於臣也過福之災負乘之懼臣固不足自恤其於上累則哲之明下貽冥升之譏何哉況復見職不惟詞訟劇地方當國有大事道路之修治軍丁之抄整莫非重務爲今日臣子者固當竭蹶奔走以效盡瘁之誠而如臣才識不逮智慮未周不足以當此任而適値身在闕中循墻無路雖不得不冒沒出肅仍因蹲據實非臣私義之所敢出也玆敢冒入文字仰暴血懇伏乞聖慈察臣言之非出飾讓念見職之不宜濫授亟收臣新除官秩以重公器以安賤分不勝幸甚答曰省疏具悉卿其勿辭行公
정조 13년
敦寧都正趙鼎耉疏曰伏以臣以遐土賤品濫蒙洪造歷踐兩司涯分已溢而及至今年春以侍從年七十登科三十年特敎加資而銀臺寵擢之命遽下於夢想之外臣惝怳感激莫知其所以也老病雖劇恩命難孤强策趲程前進于輦轂之下仍卽入侍昵近耿光而至蒙懇惻之下詢無異於慈父之詔迷子惶感之極繼之以淚淚縱橫適値陵幸之時祗行送迎之禮擔輿殘軀還歸鄕里而王靈攸曁得免顚仆於中路來伏私次相對家人傳布恩言闔門感祝更無餘憾不料敦府除旨又下於親臨都政之日臣以白首垂盡之喘何以得此榮寵於聖明之世五內震越靡所容措殊榮異恩至此之極臣雖愚迷豈不欲竭蹶趨進叩謝天陛而春間行役之餘老病轉劇炎濕之後衰氣難支雖在房闥之中猶藉扶將之力則六百里長程更爲跋涉縱欲自强其勢末由況此見職無敦寧則法不當冒膺玆敢拜章縣道冒死呼籲臣分都虧只有涕泗之被面而已伏乞聖明諒臣難强之勢察臣當遞之義亟令該曹考例改差以存格例以安賤分千萬幸甚答曰省疏具悉疏辭下該曹稟處
정조 13년
己酉七月十二日巳時上御重熙堂右承旨入侍時右承旨李祖承假注書李海隣記注官金健修記注官金鳳顯以次進伏訖上曰右副承旨入侍出榻敎賤臣承命出傳右副承旨洪仁浩進伏命書傳敎曰今日山地看審後承旨與大臣招集地方父老依昨日筵敎先以安心樂生之意申申曉諭雖於移徒民戶自朝家當有別般軫念之道竝以此意申諭看山後形止狀聞先爲上送慰諭緣由鱗次狀聞事大臣承旨知悉命退承史以次退出
정조 13년
行都承旨金載瓚坐直行左承旨李時秀坐右承旨李祖承坐左副承旨李夔坐直右副承旨洪仁浩坐同副承旨金履成奉命出去注書徐有聞仕直一員未差假注書李海隣仕事變假注書柳師模仕
정조 13년
李夔以都摠府言啓曰今日入直內三廳武兼禁軍及軍兵等當爲中日習射而雨勢如此不得爲之之意敢啓傳曰知道
정조 13년
李夔啓曰禁衛營將官來言今日本營軍兵日次私習云矣敢啓傳曰待晴爲之
정조 13년
李夔啓曰御營廳將官來言今日本廳軍兵日次私習云矣敢啓傳曰待晴爲之
정조 13년
洪仁浩啓曰副修撰李晴下諭後過限不上來依定式禁推傳旨捧入之意敢啓傳曰知道
정조 13년
吏曹口傳政事內贍提調鄭昌順觀象監提調鄭好仁相換思陵令崔大奎良才察訪安鳳來相換
정조 13년
兵曹口傳政事副司直金履素李文源副司果李廷恢李昌會徐邁修李命杰吳在文尹羲厚金鎜尹光碩副司正呂駿永以上竝單付
정조 13년
傳于金載瓚曰都承旨與看山後來待大臣都監堂上吏兵判判尹入侍
정조 13년
金載瓚啓曰大司憲尹尙東再牌不進推考傳旨及持平宋俊載牌不進罷職傳旨今方捧入而守令署經命下之後如是屢違不卽擧行事甚未安大司憲所當更請牌招而係是一日三牌何以爲之敢稟傳曰許遞政官牌招開政待下批牌招署經
정조 13년
李時秀啓曰吏曹判書金鍾秀牌不進推考傳旨今方捧入而特敎申飭之下不卽承膺事甚未安更卽牌招何如傳曰允
정조 13년
有政吏批判書金鍾秀進參判未差參議李祖源牌不進右承旨李祖承進以具庠爲吏曹參判鄭東閔爲戶曹佐郞金魯淳爲大司憲李運彬爲執義徐有鍊爲持平朴孝成金聖準爲正言徐鼎修爲禮曹參判
정조 13년
兵批判書具允鈺進參判趙鼎鎭參議朴宗岳病參知洪文泳入直左副承旨李夔進以李栢然姜命達張齊斗爲五衛將李顯昱爲訓鍊僉正白東遠爲都摠經歷徐有建爲都摠都事鄭欽爲武兼吳顯忠爲守門將都摠管單金文淳副護軍柳鎭恒尹守範李秀夏同知單韓文揆副司直金光默尹尙東柳焵李昌漢鄭大容朴奎淳副司果李彦祐金孝眞尹悌東
정조 13년
金載瓚以園所都監都提調意啓曰園所京都監吏曹排設之意敢啓傳曰知道
정조 13년
金載瓚以遷園都監都提調意啓曰本都監處所刑曹工曹司譯院三處排設之意敢啓傳曰知道
정조 13년
李夔以御營廳言啓曰本廳把摠李商五身病甚重勢難察任改差何如傳曰允
정조 13년
己酉七月十三日卯時上御重熙堂右承旨入侍時右承旨李祖承記事官徐有聞記注官金鳳顯金健修以次進伏訖上曰觀象監所在國陵置簿貼冊持入可也賤臣承命出持入命書傳敎曰廣州府尹入侍仍敎賤臣曰廣州府尹使之卽爲來待事分付畿營可也賤臣承命出傳命書榻敎曰都廳中在外人減下更爲啓下又命書榻敎曰明日再次看審再明日三次看審進去大臣禮堂觀象監提調除辭朝進去上曰今番都監郞廳中時無職名人及罷散人令該曹口傳付軍職出榻敎命書榻敎曰思陵令崔大奎良才察訪安鳳來相換又命書榻敎曰內贍寺提調鄭昌順觀象監提調鄭好仁相換以看山大臣狀啓命書傳敎曰觀此卿等狀啓措語懸企之餘萬萬幸甚癸坐之原己亥寧陵儀軌旣分明載錄其時大臣諸臣之議皆歸一矣今又相符尤可幸也設都監一時爲緊再次三次看審雖當依例爲之而都監則待摠護使復命卽爲擧行堂上中李文源還爲下去過三看審後上來鄭民始則與摠護使上來以爲措劃之地明日則再看審爲之大臣只徐判府事進去京都監堂上中鄭昌順以觀象監提調兼進再明日則三看審爲之大臣則李判府事進去禮堂則與明日進去觀象監提調仍留過再明日三看審後同爲復命事知悉同副承旨金履成素知風水旣命同往今日復命事卿等分付事回諭于看山進去大臣自明日看山之行皆令自持飯只給馬如是申飭之後勿論上司政院下屬若有一毫貽弊民邑之端則難免重勘況水原果川等邑以今事勢何責支應此意卿等知悉嚴飭地方官犯者直自地方官處斷仍卽報營以爲轉聞之地然而匿不以聞現發於摘奸自道伯施以違命之律以此更爲嚴飭俾民邑咸知朝家軫念之意事一體回諭于大臣命退承史以次退出
정조 13년
行都承旨金載瓚坐行左承旨李時秀坐右承旨李祖承坐左副承旨李夔坐直右副承旨洪仁浩坐直同副承旨金履成坐注書徐有聞仕一員未差假注書李海隣仕直事變假注書柳師模仕
정조 13년
金履成啓曰守令署經事命下而泰仁縣監趙鎭奎同福縣監兪漢純諫院旣已署經而憲府則尙未署經事甚未安除在外外大司憲金魯淳執義李運彬持平柳畊竝卽牌招以爲備員署經之地何如傳曰允
정조 13년
傳于李夔曰左副承旨右副承旨入侍
정조 13년
金履成啓曰吏曹判書金鍾秀來待命下之後來詣闕外謂有情勢終不入來事體所在誠極未安推考何如傳曰允卽爲入侍事申飭
정조 13년
傳于金履成曰北伯畢賑別單來到吏兵判賑堂有司堂上來待
정조 13년
洪仁浩啓曰行吏曹判書金鍾秀兼兵曹判書具允鈺有司堂上徐有隣沈頤之賑恤廳堂上李在簡依下敎來待矣傳曰入侍繡衣聞有實病來到城外已久云別單使之先爲入之同副承旨入侍時爲稟處
정조 13년
傳于李時秀曰觀此繡衣別單吉州閑良都啓衫雖異於補賑如此孝與義豈料其在於遐陬可謂歎尙處値歉恤窮猶以爲難豐歲之自兄弟以至遠近姻戚每日各有課給之糧云此等之人宜有拔例奬用道內僉使見窠令該曹擬入鍾城折衝金兌慶穩城折衝崔夢禎咸興出身金象鎭等效勞之外穀物去就與日前特資之諸校無異竝賞加事分付仍令政院下諭于道伯
정조 13년
傳于金履成曰北道監賑御史鄭大容依例加資軍官金明遇亦爲依例加資
정조 13년
傳于金履成曰西狀僉使趙齊崚則草記回啓雖已循例下敎善賑餘事愛民之效至使家屬觀感者豈不貴乎況領運之勞又如此乎道內守令調用事承傳乶下僉使姜道瑊治蹟卓異不可以已遞而置之加資令兵曹巡將啓下以示聳勸之意仍以此意下諭于道伯處
정조 13년
傳于金履成曰吉州牧使富寧府使今日政內移
정조 13년
傳于金載瓚曰左承旨同副承旨與都監堂上入侍
정조 13년
兵曹口傳政事副司果徐直修副司正申光河副司勇金相儼朴日源朴壽亨竝單付
정조 13년
傳于金履成曰政官牌招北道畢賑賞典下批撤漏不遠待開門開政
정조 13년
洪仁浩以吏曹言啓曰因賑恤廳回啓咸鏡道南北關設賑處守令察訪私賑人竝令該曹稟處事命下矣取考道臣南北關別單及監賑御史別單則富寧府使李光爕以外柔內剛志堅守確燭細竇而靡遺任衆怒而不恤穀無濫費惠實均被爲言而自備穀爲五百餘石茂山府使柳心源以殫誠小心效勞最多貂蔘一視土芥田摠躬檢改量爲言而自備穀爲一千三百二十石治績之卓異無甚優劣而柳心源自備穀比李光爕倍之茂山府使柳心源加資富寧府使李光爕施以壐書表裏之典洪原縣監洪允復以還賑之資預先磨鍊不煩一包轉輸又復操切吏隷爲言治績旣甚非常自備穀亦過千石端川府使李汝節以吏奸頗戢民譽大播爲言而自備穀之過二千石爲一路之最竝準職除授會寧府使李潤慶以務在廣濟出自誠心斷然一念不在沽名淸白繼家聲遠人稱厚德爲言自備穀爲三百七十餘石鍾城前府使安廷玹以謹約綜察條理不紊吏莫售奸民蒙實惠彈壓周恤兩得其宜爲言自備穀爲二百餘石明川府使沈能翼以殫竭自效終始無怠十三倉排日遍巡誠意所到終底奠安爲言而自備穀爲二百四十餘石鏡城判官趙雲紀以飢民遑汲爲十邑之最而賴任使之得人三千餘口得至於回蘇爲言而自備穀爲二百五十餘石慶源前府使洪聖淵以恩威竝著抄飢不濫事多信心怨謗不撓爲言而自備穀爲二百五十餘石竝施以表裏之典文川郡守李師曾以廉白著聞撫字勞心求芻之勤有足感人爲言而自備穀爲六十餘石定平縣監李禹昌以莅官旣久如治家事本邑之民最不憂食爲言而自備穀爲三百餘石北靑府使柳知養以不計廩之豐薄利於民則蠲恤賑糶之政實心做去日惟不及爲言而自備穀爲三百餘石竝施以熟馬賜給之典似合事宜而係關恩賞恭俟上裁其餘守令察訪政治旣無異績亦無顯疵自備穀亦多相等竝置之何如傳曰允茂山府使柳心源善治善賑加資固好未經相當右職限滿防禦使待窠除授富寧府使李光爕任怨之際治在其中陞敍調用洪原縣監洪允復端川府使李汝節準職俱無實汝節旣經外三品且不負特簡之意邊地見窠差送允復外職陞敍會寧府使李潤慶表裏賜給其餘四守令施以熟馬之典文川郡守李師曾曾聞治績近來貧風能知潔己之意豈不爽塏況廉白二字旣登於道啓予則曰宜有別般奬用特陞僉樞定平縣監李禹昌等馬帖賞典依施可也
정조 13년
李夔以兵曹言啓曰取考南北關願納私賑人別單則京居折衝韓再裕五邑願納穀數爲二千五百六十七石定平前五衛將李基福三邑願納穀爲二千五百石利城出身梁就河兩邑願納穀爲一千七十石錢一百五十兩吉州折衝姜益老願納穀爲一千石竝依定式實職除授咸興折衝金爾載李宗燁願納錢爲一千兩作穀五百二十六石竝施以加資之典洪原嘉善金鼎大願納錢爲一千兩作穀三百八十石會寧折衝朴昌國願納穀爲三百二十三石咸興嘉善洪大夏願納穀爲三百石閑良崔興貴私賑穀爲一百石錢四百兩前五衛將金尙輝願納錢爲五百兩作穀爲六十三石會寧幼學吳鵬培願納穀爲二百七十三石出身許鍰願納穀爲二百七十石茂山折衝金億鍊願納穀爲二百五十二石慶源閑良張漢維安邊嘉善姜益進願納穀爲各二百五十石慶源閑良蔡天源願納穀爲二百三十石鍾城折衝朴師詠願納穀爲二百十石茂山閑良朴師曄吉州出身李長煒明川折衝金道新端川折衝金處行永興出身權宗衡閑良李正實嘉善洪準河願納穀各二百石咸興嘉善李潤漢私賑穀爲二百石高原折衝公弼翰願納穀爲一百五十石德源折衝李昌根願納穀爲一百三十石出身金弘澹救急穀爲八十石錢八十兩定平折衝金益烈願納穀爲一百十三石安邊嘉善崔挺斗願納穀爲一百十一石定平折衝金泰顯閑良公周翰咸興閑良尹宗德明川出身崔在賢安邊折衝安相文永興閑良金昌文等願納穀各一百十石明川折衝田夏潤願納穀爲一百八石德源閑良金得龍救急穀爲五十石錢一百三十兩安邊折衝李昌輝願納穀爲一百六石鏡城折衝金兌彩願納穀爲一百五石咸興折衝金聖龜折衝金命鐸等願納穀爲各一百三石安邊閑良郭世明願納穀爲一百二石鏡城前僉使申聖模幼學玄檝安邊嘉善李海龍等願納穀爲各一百一石茂山折衝葛時洪願納穀爲一百二十石高原嘉善趙寅建私賑穀爲一百一石富寧折衝崔處河折衝廉極泰高原閑良鄭道恒永興折衝秦泰恒閑良金宗澤閑良金武鎭咸興折衝李鳳鳴閑良金錫夢吉州閑良姜百昌茂山出身李師淹金重郁柳進等願納穀爲各一百石茂山閑良金仁興願納穀爲一百二十石以上竝依法典帖加成給似合事宜而係關恩賞恭俟上裁其中會寧幼學吳鵬培鏡城幼學玄檝係是士人竝依例郞階帖成給會寧閑良金祥鯉張世邦願納穀九十石鏡城幼學金鳳顯願納穀六十四石咸興折衝元漢星私賑穀六十石永興嘉善申永得願納穀五十五石咸興閑良洪萬重咸興折衝權大興等願納穀各五十石已上七人竝未滿百石令本邑烟戶雜役勿侵之意分付道臣何如傳曰允百石以上人賞加未滿百石者帖加而吳鵬培玄檝雖曰士人如願陞資依他例施行否則依年前金泗昌例捧承傳過千石以上前五衛將李基福等四人實職除授事依施若不送西有名無實基福則每年補賑極可嘉已經五衛將觀於甲辰別單可知班名道內見窠守令調用其餘三人依右例令兵曹五衛將加設今日政擬入可也
정조 13년
洪仁浩以兵曹言啓曰因賑恤廳堂上李在簡所啓有南北關設賑邑鎭守令邊將令各該曹稟處之命矣取見道臣御史啓本別單則魚游澗僉使金聲大以茂山之人甲辰設賑時納穀三百餘石及到殘鎭捐出薄料接濟飢民又辦備耳牟三百餘石於茂山鍾城以補賑資云施以邊將除授之典黃柘坡權管尹聖佐以鏡城之人素稱貧寒廩餘升斗之穀不及家累濟活一念專在飢民自備各穀一百六十六石施以右職調用之典阿山萬戶徐慶殷京貿紙束多辦穀物醬藿亦爲優數拮据定式分給尤甚災社之民勢最爲晏然自備各穀二百九十五石雙靑前權管吳性寬自備各穀二百九十一石西北僉使趙齊崚自備各穀二百四十四石梨洞萬戶李重植自備各穀二百三十九石云竝施以熟馬賜給之典城津僉使李翼純自備各穀一百十六石乶下僉使姜道瑊愛恤土卒修擧職務自備各穀一百九十五石黃土岐權管金貴泰自備各穀一百三十九石永達萬戶尹宗鐸自備各穀一百十五石竝施以兒馬賜給之典恐合事宜而係于恩賞臣曹不敢擅便恭俟上裁高領僉使姜膺煥訓戎僉使崔孝達美錢僉使李時得梁永萬洞權管朴信規殘鎭賙賑雖曰盡心自備穀數未滿百石竝置之何如傳曰前魚游澗僉使金聲大之兩次補賑之數至於此多其誠極嘉五衛將作窠擬入黃拓坡權管尹聖佐家貧鎭殘而銖累寸積能辦近二百包穀物其誠有加於聲大忠壯將作闕擬入阿山萬戶徐慶殷等八人馬帖固好而小鎭自備甚可嘉尙內下筒介各一部自卿曹下送道伯處使之分給至於高領僉使姜膺煥曾知其人之可用治績超出賑政精詳何拘自備石數之最小益知不衒之意此等之人政合收用相當窠陞品調用訓戎僉使崔孝達等三人置之事依施可也
정조 13년
李夔以司僕寺言啓曰濟州出來後運歲貢馬二百匹兵曹別啓請山屯馬九十一匹合二百九十一匹內五匹到中路故失七匹到果川病留實納馬二百七十九匹禾毛色別單書入之意敢啓傳曰知道
정조 13년
洪仁浩以刑曹言啓曰今此遷園都監二房設行於本曹故本曹移接於典醫監之意敢啓傳曰知道
정조 13년
洪仁浩以義禁府言啓曰修撰李晴推考事傳旨啓下矣李晴時在京畿坡州地云依例發遣府羅將拿來何如傳曰允
정조 13년
持平徐有鍊啓曰臣之庸愚譾劣本不合於淸朝耳目之任而伏況臣與執義臣李運彬有親査應避之嫌揆以公格在下當遞昨緣夜深今始來避所失大矣請命遞斥臣職答曰依啓
정조 13년
己酉七月十四日辰時上御重熙堂右承旨與都監堂上入侍時右承旨李祖承假注書李海隣記事官李相璜記事官金祖淳都監堂上鄭民始以次進伏訖民始曰本都監所用生葛卜定有弊自都監貿用瓦甎亦爲燔用正鐵剛鐵戶曹及各軍門取用之外不足之數卜定於海西冶炭及已造成鐵物依例取用於各軍門各項假家方欲方便推移務從省約而至於木石造成假家不可不分定於畿邑各樣椽木及燔造所入柴木取用於本邑私養山何如上曰依爲之必皆厚給其價以體予本意卿等知悉仍以此意令廟堂嚴飭行會於兩道道臣可也出擧條命退諸臣以次退出
정조 13년
己酉七月十四日午時上御誠正閣左承旨同副承旨與都監堂上入侍時左承旨李時秀同副承旨金履成假注書李海隣記注官金健修記事官李相璜都監堂上徐有隣李在簡都廳李晩秀以次進伏訖有隣在簡曰今番遷園時所用大小轝外梓室轝長杠木依辛亥前例纔已發關卜定而斫伐領運之時不可無監董之人分付該道監營附近地方官另擇定差員使之擧行凡係民弊等節各別禁斷之意一體分付何如上曰依爲之爲所重不得已許之斫取與曳下之際如有一毫貽民弊之端道臣亦今日廷臣是豈體予本意之意乎以此意措辭分付可也出擧條有隣曰園所丁字閣所用木物船運時不可無領運之人各津別將中令均廳各別擇差下送何如上曰依爲之出擧條命退諸臣以次退出
정조 13년
己酉七月十四日申時上御誠正閣左副承旨右副承旨與吏兵判有司堂上賑恤廳堂上入侍時左副承旨李夔右副承旨洪仁浩假注書李海隣記注官金健修記事官李相璜行吏曹判書金鍾秀兼兵曹判書具允鈺有司堂上徐有隣賑恤廳堂上李在簡有司堂上沈頤之以次進伏訖在簡曰卽伏見咸鏡監司李秉模畢賑後啓本則以爲本道昨年之歉殆挽近所罕有數十州幾萬民命遑遑乎迫在溝壑天地之恩若偏覆燾河海之澤罔有際涘惻怛之綸近臣來宣錢椒之賜帑藏是發糴賦之分數停退庸貢之一竝蠲減獻御各種之留補賑資動以萬計而以海則轉嶺南嶺東之穀以陸則移關西關東之粟措南北數千里之地於袵席之安載欣載幸只切南望攢祝之忱南關飢民三十九萬九百三十四口分賑各穀二萬六千四十石北關飢民二十四萬九百四十五口分賑不用他穀只以各樣補賑條穀取用邑用餘各穀乃爲四千四百二十二石南北關賑餘折米八千一百七十八石竝與補賑條用餘折米合九千九百七十石還會錄于各該本衙門各邑驛鎭堡自備穀鹽醬藿富民願納稍實戶私自救急穀數依例別單登聞云而別單以爲三甲長津旣不設賑則與通一道設賑差有間焉則首褒一款不宜擧論察訪邊將旣無臨民之責且無特異之績故亦不論例殘驛鎭堡之捐廩自備富民實戶之願納私賑俱極嘉尙而私賑異於願納不無虛實相蒙之慮所當勿施而已有甲辰前例今難一切防塞令該廳稟處爲請繼伏見北關監賑御史鄭大容別單則守今邊將自備穀數賑政優劣分等論例私賑願納之類亦爲列錄竝請令該曹稟處矣今年北民得免捐瘠莫非朝家深仁厚澤之攸曁則守令邊將之殫誠賙賑雖是職分內事而道臣之一竝勿論恐欠激勸之義願納私賑人之出義自效宜有褒奬之道而至於北關則繡衣論列旣有區別竝令各該曹取考別單參以前例分等稟處賑餘穀物區處一款依道臣所請施行何如上曰依爲之出擧條命退諸臣以次退出
정조 13년
行都承旨金載瓚坐行左承旨李時秀坐直右承旨李祖承坐直左副承旨李夔坐右副承旨洪仁浩坐同副承旨金履成坐注書徐有聞仕一員未差假注書李海隣仕直事變假注書柳師模仕
정조 13년
李夔啓曰備邊司郞廳來言今日賓廳日次而無時急稟定事不得來會云矣敢啓傳曰知道
정조 13년
李夔啓曰禁衛營將官來言今日本營軍兵日次私習云矣敢啓傳曰知道
정조 13년
李夔啓曰御營廳將官來言今日本廳軍兵日次私習云矣敢啓傳曰知道
정조 13년
金履成啓曰大司憲金魯淳執義李運彬持平柳畊牌招啓辭未下掌令閔彝顯李秉喆在外持平一員未差監察茶時之意敢啓傳曰知道
정조 13년
傳于李祖承曰都監堂上京畿監司入侍
정조 13년
洪仁浩啓曰吏曹判書金鍾秀參判具庠牌不進推考傳旨今方捧入而開政命下之後如是違牌不卽擧行事甚未安判書參判更卽牌招開政何如傳曰允
정조 13년
洪仁浩啓曰吏曹判書金鍾秀參判具庠再牌不進推考傳旨今方捧入而開政命下之後如是屢違不卽擧行事體所在誠極未安所當更請牌招而係是一日三牌何以爲之敢稟傳曰更爲牌招
정조 13년
有政吏批判書金鍾秀牌不進參判具庠進參議未都承旨金載瓚進啓曰判書金鍾秀牌不進參議未差小臣獨政未安何以爲之敢稟傳曰仍爲之以沈能翼爲持平金履素爲知敦寧內贍主簿崔孝閔瓦署別提申百祿相換司果鄭大容今加通政加資事承宣贈吏曹參議金峻行贈吏曹參判例兼贈司僕正金好謙贈吏議判尹金文淳兩代追贈書題二單鄭錫周高命昌李顯默爲文川郡守李汝節爲富寧府使柳心源爲吉州牧使洪允復爲明川府使
정조 13년
李夔以兵曹言啓曰羽林衛將趙光鉉五衛將姜命達俱以身病猝重勢難供職呈狀乞遞領軍之將輪番之任不可久曠竝今姑改差何如傳曰允
정조 13년
有政兵批判書具允鈺進參判趙鼎鎭入直進參議朴宗岳參知洪文泳病同副承旨金履成進以李昌運爲兼訓鍊都正李殷福爲羽林將李師曾爲僉知李聖佐爲忠壯將李光爕金聲大梁就河姜益老爲五衛將李永喆爲都摠都事權琇爲訓鍊判官徐榮輔爲文兼前僉使姜道瑊私賑人加資事承副司果徐有鍊
정조 13년
以京畿監司狀啓政院吏隷捉來啓招狀聞事傳于金履成曰驛卒之致打邑吏雖渠伎倆不能檢飭之失不可以生疎置之當該承旨推考吏隷令本道從重勘律收贖放送
정조 13년
李時秀啓曰漢城判尹金文淳依下敎來待矣傳曰入侍
정조 13년
李時秀啓曰判府事徐命善再次看審後來待矣傳曰入侍領府事同爲入侍
정조 13년
金載瓚以吏曹言啓曰昨日咸鏡道南北關別單回啓以吉州閑良都啓袗等四人論賞之遺漏致勤聞備之命臣方惶恐待罪而都啓袗孝友婣睦之行素多鄕里之推詡又有私賑之實跡則自朝家合有褒賞之典至於鍾城折衝金兌慶穩城折衝崔夢禎咸興出身金象鎭俱係任事效力之人固不可無酬勞之道而此與都啓袗之有實行多私賑條件各異分付道臣使之從重施賞以爲激勸遐俗之地何如傳曰允勿待罪
정조 13년
金履成啓曰北道御史書啓中吉州閑良都啓袗鍾城折衝金兌慶穩城折衝崔夢禎咸興出身金象鎭當入於賞典稟處秩而有此漏落當該吏曹堂上推考何如傳曰允
정조 13년
李時秀以禮曹言啓曰遷園日字擇吉以十六日爲之應參諸臣來會擧行可也事命下矣摠護使及都監堂上觀象監提調本曹堂上明日待開門來會賓廳率諸地師同議推擇而拘忌年甲自內書下旣有前例敢啓傳曰雖不書下日官自當知之矣
정조 13년
金載瓚以園所都監都提調意啓曰幼學金相儼朴日源朴秀亨令該曹爲先口傳付軍職何如傳曰允
정조 13년
兵曹口傳政事司勇金相儼朴日源朴秀亨單付
정조 13년
李祖承以園所都監都提調意啓曰本都監監造官前參奉申光河副司勇金相儼朴日源朴秀亨差下使之察任何如傳曰允
정조 13년
李祖承以園所都監都提調意啓曰本都監郞廳監造官中時無職名人令該曹口傳付軍職使之冠帶常仕何如傳曰允
정조 13년
兵曹口傳政事副司果徐直修副司正申光河
정조 13년
李祖承以園所都監都提調意啓曰本都監郞廳司僕寺正兪漢謨前判官徐直修差下使之察任何如傳曰允
정조 13년
金載瓚以遷園都監都提調意啓曰闕內待令郞廳以入直武臣兼宣傳官輪回察任何如傳曰允
정조 13년
李祖承以園所都監都提調意啓曰本都監監造官前參奉申光河副司勇朴日源朴秀亨遷園都監監造官副司正呂駿永禧陵直長宋欽書南部奉事申文顯相換使之分掌察任何如傳曰允
정조 13년
金載瓚以園所都監都提調意啓曰闕內待令郞廳依例以入直武臣兼宣傳官輪回察任何如傳曰允
정조 13년
金載瓚以遷園都監都提調意啓曰本都監應行諸事參考前例磨鍊別單書入之意敢啓傳曰知道
정조 13년
李祖承以園所都監都提調意啓本都監應行諸事參考前例磨鍊別單書入之意敢啓傳曰知道
정조 13년
李祖承以遷園都監都提調意啓曰本都監別看役壯勇營知彀官卞世義差下使之察任何如傳曰允
정조 13년
李祖承以園所都監都提調意啓曰前僉使丁遇泰本都監別看役差下使之看役何如傳曰允
정조 13년
李時秀以賑恤廳言啓曰南部蓮城尉契任掌鄭長軍今月十五日路傍得二歲遺棄女兒本洞居良女許召史欲爲收養而貧不自食願爲受料告于該部自該部同日牒呈依節目給料使之乳養之意敢啓傳曰知道
정조 13년
己酉七月十五日卯時上御重熙堂都監堂上京畿監司入侍時右承旨李祖承記事官徐有聞記注官金鳳顯記事官李相璜都監堂上徐有隣鄭民始京畿監司徐有防以次進伏訖上曰都承旨入侍出榻敎賤臣承命出與行都承旨金載瓚偕入進伏上曰右副承旨入侍出榻敎賤臣承命出與右副承旨洪仁浩偕入進伏上命仁浩書傳敎曰今番園所都監監造官中三員以本地方士夫啓下無前銜參下云何拘常格可合人草記先付軍職文官別無可爲之人而武弁則堂上堂下中多有之云此則移邑時或以都廳稱號使用或以褊裨監董本倅出自將任啓請使用無所不可以此分付園役時別看役官三窠只以一窠屬京人餘皆以本土將校中解事人草記啓下領役看役牌將等京校則不得不用處數人外一傡以土校差定該都監三堂旣承筵敎下去後通同使役以爲拔尤定用之地事分付該都監亦卽下諭于本府使處民始曰舊園上石物非但無可移用者計其程途日字勿論水陸運實有未及期之慮勢不可不新浮以用凡干石物欲爲取用於本邑鸎峰而至於魂遊石自當以江華艾石取用若自都監發遣郞廳匠手浮取則爲弊不些且所浮不過一坐石令該府留守別定中軍監董使本府匠手浮出直爲輸納本都監以爲入用之地何如上曰依爲之鸎峰距封標處不遠云而石品又可堪用是爲可幸魂遊石浮取勢將依卿所奏用沁都石物而鸎峰石物之合用與否第令送匠手卽爲看審以來如果合用沁石浮取置之若用沁石則轉運之時嚴飭利涉船格令本府優給糧料之意一體分付可也出擧條民始曰考見舊園所儀軌則石函中有內下亟一坐此則不必改備以舊函仍用似好故敢此仰達矣上曰依爲之出擧條命載瓚仁浩讀公事書判付訖命退諸臣以次退出